Մեր զրուցակցի խոսքով՝ ամենայն հավանականությամբ, Անժելիկա Հայրապետյանի նպատակը Զարուհուն ժառանգությունից զրկելն է․ «Պատկերացնո՞ւմ եք, որ ժառանգական զանգվածը փոքր չէ, եւ քույրը փորձում է ամեն կերպ խոչընդոտներ հարուցել։ Մենք ունենք մտահոգություններ նաեւ ապօրինությունների վերաբերյալ, որոնք տեղի են ունենում Արցախում, մասնավորապես՝ Վանք գյուղում։ Այդտեղ Լեւոն Հայրապետյանը հիմնել է գրեթե ամեն ինչ՝ դպրոց, մանկապարտեզ, գյուղապետարան, հյուրանոցներ, փայտամշակման գործարան, որոնք, մեղմ ասած, պատշաճ չեն պահպանվում, եւ ոտնահարվում են ժառանգների օրինական իրավունքներն ու շահերը։ Այսինքն՝ այդ ամենն այսօր շահագործվում է, սակայն որեւէ եկամտաբերություն ինչ-որ պատճառներով չի ապահովվում։ ԱՄՆ-ում բնակվող երկու աղջիկները մեզ հայտնել են, որ դեմ չեն, խնդիր չունեն այդ հարցում։ Քույրերից մեկը պատրաստվում է գալ Հայաստան, որպեսզի նաեւ տրամադրի համապատասխան փորձանմուշ»։